Motorfietsryer sterf in tref-en-trap op N1 | Maroela Media
Russel Meiring, 'n woordvoerder van ER24, het Vrydag aan Maroela Media gesê die ongeluk het naby die Rivonia-afrit in 'n suidelike rigting plaasgevind.
"Ons vermoed die slagoffer se motorfiets het onklaar geraak en hy het afgetrek en van sy motorfiets afgeklim voordat hy getref is," het Meiring gesê. "Die man se liggaam is in die vinnige baan aangetref. Sy motorfiets is nie erg beskadig nie."
Meiring het gesê die voertuig het hom vermoedelik teen 'n hoë spoed getref, aangesien sy liggaam vermink is. "Die metropolisie moes 'n gedeelte van die snelweg vir verkeer sluit terwyl hulle die toneel opgeruim en ondersoek het. Daar was nie 'n ander voertuig op die toneel nie."